คะ ตอนนี้หนูท้องได้12w3d ช่วงนี้หนูมีเรื่องให้คิดตลอดเวลาจนหยุดไม่ได้พยายามจะไม่คิดไม่กังวลแล้วแต่สุดท้ายก็ทำไม่ได้บางวันก็อยากอยุ่เงียบๆคนเดียวไม่อยากคุยกับใครถ้ามีคนกวนก็จะหงุดหงิดทันที บางทีก็ปวดหัวไม่รุ้ว่าเป็นอาการของคนท้องหรือเพราะคิดมาก มีเรื่องเดิมๆวนเวียนอยู่ในหัวตลอดเวลาจนกังวลเวลายิ้มหรือหัวเราะก็จะมีคำถามมากมายวนเวียนทำให้ไม่อยากจะยิ้มเพราะรุ้สึกว่ายิ้มนี้มันของปลอม ฟังเพลงก็แล้วดูตลกก็แล้วการ์ตูนก็ไม่ช่วย อะไรที่ชอบดูชอบทำก็น่าเบื่อไปหมด ไม่มีสามาธิทำอะไรนานๆหงุดหงิด บางวันรู้สึกเหนื่อยกับตัวเองที่เป็นแบบนี้จนร้องไห้ มันจะมีผลต่อน้องในครรภ์มั๊ยคะ มีวิธีให้ไม่คิดมากบ้างมั๊ยคะไม่อยากเป็นแบบนี้เลยค่ะ😭แนะนำหน่อยค่ะ เป็นแบบนี้ไม่มีความสุขเลย
สวัสดีค่ะ ความเครียดของมารดาขณะตั้งครรภ์มีผลเสียต่อเด็กในครรภ์ได้ค่ะ จากอาการที่เล่ามานั้น อาจจะมีภาวะซึมเศร้า โรคซึมเศร้า หรือความผิดปกติทางอารมณ์ที่ควรได้รับการแก้ไขอย่างเหมาะสมภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าจึงแนะนำแจ้งแพทย์ที่ดูแลเกี่ยวกับภาวะทางอารมณ์ เพื่อส่งพบจิตแพทย์และรับการรักษาด้วยยาและทำจิตบำบัดอย่างเหมาะสมต่อไปค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น